EkBass/fiwiki-20250220-pages-articles huggingface dataset:
Samuel Hahnemann

Christian Friedrich Samuel Hahnemann (10. huhtikuuta 1755 – 2. heinäkuuta 1843) oli saksalainen lääkäri, jota pidetään homeopatian isänä. Hahnemann syntyi Meissenissa. Hän oli nuoruudestaan lähtien kielellisesti lahjakas ja toimikin myös kääntäjänä ja kielten opettajana elämänsä aikana. Hän opiskeli lääketiedettä Leipzigissa ja Wienissä ja sai lääketieteen tohtorin arvon Erlangenin yliopistosta 10. elokuuta 1779. Hän aloitti varsinaisen lääkärintyönsä vuonna 1781. Hahnemann meni naimisiin Johanna Henriette Kuchlerin kanssa. Parille syntyi yksitoista lasta. Hahnemann lopetti lääkärin ammatin harjoittamisen, kun hän huomasi, etteivät sairaat potilaat parane. Lopetettuaan työnsä lääkärinä hän sai elantonsa pääasiassa kielenkääntäjänä. Myöhemmin hän perusti oman vastaanottonsa homeopaattisena lääkärinä. Hän julkisti homeopatian periaatteet vuonna 1796, ja hänen julkaisujaan Organon der rationellen Heilkunst (1810) ja Materia Medica Pura (1811) pidetään alan keskeisinä teoksina. Samuel Hahnemann kuoli Pariisissa 88-vuotiaana. Luokka:Saksalaiset lääkärit Luokka:Vuonna 1755 syntyneet Luokka:Vuonna 1843 kuolleet Luokka:Uskomuslääkintään liittyvät henkilöt
Inger Hirvelä López

Inger Emilia Hirvelä López (o.s. Sandholm, s. 2. tammikuuta 1940 Turku) on suomalainen poliitikko. Hän oli SKDL:n kansanedustaja Keski-Suomen läänin vaalipiiristä vuosina 1979–1987. Hirvelä on toiminut myös Suomen Naisten Demokraattisen Liiton puheenjohtajana (1980–1986) ja Suomen kiertävänä suurlähettiläänä Keski-Amerikassa vuosina 2001–2006 asemapaikkana Managua, Nicaragua. Hirvelä työskenteli ensimmäisen miehensä taidemaalari Eljas Hirvelän kanssa maatalousyrittäjänä vuosina 1961–1983. Sen ohessa hän toimi Jyväskylän yliopiston ruotsin kielen lehtorina 1977–1979. Ulkoasiainministeriön kehitysyhteistyösihteeri hänestä tuli vuonna 1989 ja Latinalaisen Amerikan yksikön päällikkö 1998. Hirvelä toimi myös kansallisena asiantuntijana EU:n komissiossa 1995–1997. Hirvelä oli Suomen Kommunistisen Puolueen jäsen. Hän nousi SKP:n keskuskomiteaan ja poliittiseen toimikuntaan 19. edustajakokouksessa vuonna 1981.SKP:n 19. edustajakokous (SKP/Savon Sana 1981), s. 129–132. Aarne Saarisen linjaa tukenut Hirvelä putosi keskuskomiteasta vuoden 1982 ylimääräisessä edustajakokouksessa. Hirvelä valittiin presidentin valitsijamieheksi vaaleissa 1978 ja 1982. Jämsän kaupunginvaltuuston jäsen hän oli vuodet 1976–1987. == Lähteet == == Aiheesta muualla == * Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Jämsän kaupunginvaltuutetut Luokka:Keski-Suomen vaalipiiri Luokka:Suomen suurlähettiläät Luokka:Suomalaiset yrittäjät Luokka:Vuonna 1940 syntyneet Luokka:Elävät henkilöt
Dagon (elokuva)

Dagon on vuonna 2001 valmistunut Stuart Gordonin ohjaama kauhuelokuva. Nimestään huolimatta se pohjautuu H. P. Lovecraftin pienoisromaaniin Varjo Innsmouthin yllä eikä varhaisempaan samannimiseen novelliin "Dagon". Elokuvan tapahtumapaikka Imboca on espanjankielinen muunnelma Innsmouthista. == Juoni == Elokuva kertoo Paulista ja Barbarasta, jotka ovat purjehtimassa Espanjassa ystäviensä Howardin ja Vickin kanssa. Kalastajakylä Imbocan edustalla jahti kuitenkin osuu riuttaan. Howard ja Vicki jäävät lukkojen taakse kannen alle, joten Paulin ja Barbaran täytyy lähteä hakemaan apua paikallisesta kylästä. Pian he huomaavat, ettei Imbocalta saa apua vaan jotakin muuta. Se on suuren merenjumala Dagonin opetuslasten asuma-alue. Imbocalla miehet nyljetään hengiltä ja naiset pakotetaan kantamaan Dagonin jälkeläisiä. == Näyttelijät == == Lähteet == == Aiheesta muualla == * Luokka:Espanjalaiset kauhuelokuvat Luokka:Vuoden 2001 espanjalaiset elokuvat Luokka:Stuart Gordonin ohjaamat elokuvat
Daniel Chee Tsui

Daniel Chee Tsui (; s. 28. helmikuuta 1939) on kiinalais-yhdysvaltalainen fyysikko, jonka tutkimuskohteisiin mm. kiinteän olomuodon fysiikka. Yhdessä Robert Laughlinin, Horst Störmerin kanssa he löysivät ns. Hallin ilmiön ja saivat löydöstä Nobelin fysiikanpalkinnon vuonna 1998. == Lähteet == ==Aiheesta muualla== * Biografia Nobel-säätiön sivuilla Luokka:Kiinalaiset fyysikot Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1939 syntyneet Luokka:Elävät henkilöt
Helena Pesola

Anja Helena Pesola (s. 2. heinäkuuta 1947 Kuopio) on entinen suomalainen kansanedustaja. Hän toimi kokoomuksen kansanedustajana vuosina 1979–1991 edustaen Keski-Suomen läänin vaalipiiriä. Pesola toimi Holkerin hallituksen sosiaali- ja terveysministerinä vuoden 1989 loppuun saakka, minkä jälkeen hän siirtyi Kelan johtajaksi. Ylioppilaaksi Pesola kirjoitti vuonna 1967 Jyväskylän tyttölyseosta. Hän kävi Saksan liittotasavallassa opintomatkalla vuonna 1970 ja valmistui myöhemmin yhteiskuntatieteiden maisteriksi Jyväskylän yliopistosta vuonna 1975. Naimisiin hän meni pankinjohtaja Tapio Pesolan kanssa vuonna 1971. Pesola on toiminut vuodesta 1990 lähtien Kelan johtajana. Hänen on tarkoitus jäädä 68-vuotiaana eläkkeelle kesällä 2015. Ministerin arvonimen Pesola sai vuonna 2011. == Lähteet == == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Suomen sosiaali- ja terveysministerit Luokka:Jyväskylän kaupunginvaltuutetut Luokka:Suomalaiset ministerin arvonimen saaneet Luokka:Keski-Suomen vaalipiiri Luokka:Vuonna 1947 syntyneet Luokka:Elävät henkilöt
MAT 49

MAT 49 on Manufacture Nationale d’Armes de Tullen (MAT) Ranskan armeijalle kehitetty konepistooli. Vuonna 1949 tuotantoon otettu, vuoteen 1979 asti valmistettu massasulkuinen, avoimelta lukolta ampuva MAT 49 korvasi vuonna 1939 palveluskäyttöön otetun MAS 38:n, joka oli ensimmäinen ranskalaisten valmistama käyttökelpoinen konepistooli. Aseessa käytettiin runsaasti teräspellistä prässättyjä pistehitsauksella yhteen liitettyjä osia. Siinä on käytetty muutamia poikkeuksellisia rakenneratkaisuja esimerkiksi pistoolikahvaan sijoitettu kahvavarmistin, joka on painettava pohjaan ennen kuin aseella voi ampua. Samalla lipaskehys toimii myös etukahvana ja se voidaan taittaa piipun alle vaakasuoraan sekä tyhjänä että lipas kiinnitettynä. Tämä helpottaa aseen puhdistusta ja samalla se toimii tehokkaana varmistimena. Ranska käytti asetta useissa toisen maailmansodan jälkeisissä sodissa, kuten Indokiinan sodassa. Vietnamissa kommunistijoukot saivat niitä runsaasti sotasaaliksi ja muunsivat suuren määrän niistä 7,62×25 Tokarev -kaliiperisiksi. == Aiheesta muualla == * Le pistolet mitrailleur de 9 mm modèle 1949 Luokka:Konepistoolit
Vinnie Vincent Invasion

Vinnie Vincent Invasion oli yhdysvaltalainen hardrockmusiikkia esittänyt yhtye, jonka Kiss-yhtyeestä erotettu soolokitaristi Vinnie Vincent perusti vuonna 1984 Los Angelesissa. Vincentin kanssa yhtyeen alkuperäisen kokoonpanon muodostivat laulaja Robert Fleischman, basisti Dana Strum ja rumpali Bobby Rock. Yhtye julkaisi 1980-luvulla kaksi studioalbumia, vuoden 1986 Vinnie Vincent Invasionin ja vuoden 1988 All Systems Go:n. Robert Fleischman erosi yhtyeestä pian debyyttialbumin jälkeen ja hänet korvasi Mark Slaughter. Yhtye hajosi lopullisesti vuonna 1989 ja sittemmin Strum ja Slaughter perustivat yhdessä Slaughter-yhtyeen. == Viimeinen tunnettu kokoonpano == * Mark Slaughter – laulu (1986–1989) * Vinnie Vincent – soolo- ja rytmikitara, taustalaulu (1984–1989) * Dana Strum – basso, taustalaulu (1984–1989) * Bobby Rock – rummut, taustalaulu (1984–1989) === Entiset jäsenet === * Robert Fleischman – laulu (1984–1986) ==Diskografia== * Vinnie Vincent Invasion (1986) * All Systems Go (1988) Luokka:Yhdysvaltalaiset rockyhtyeet Luokka:Yhdysvaltalaiset glam metal -yhtyeet
Väinö Rautiainen

Väinö Armas Rautiainen (16. helmikuuta 1932 Saarijärvi – 2. helmikuuta 2011 Saarijärvi) oli suomalainen yrittäjä ja kansanedustaja. Hänet valittiin kansanedustajaksi vuosiksi 1979–1983 Kristillisestä liitosta Keski-Suomen läänin vaalipiiristä.Kuolleet, Minna Rönkkö, Yrittäjä, kansanedustaja Väinö Rautiainen, Helsingin Sanomat 27.2.2011 sivu C 7. Artikkelin verkkoversio == Ura == === Yrittäjänä === Rautiainen oli yrittäjä. Hän aloitti 1956 lämpöpattereiden valmistajana ja laajensi toimintaa myöhemmin muoviputkijärjestelmiin ja keskuslämmityskattiloihin. Kirjapainoteollisuuskin tuli mukaan hänen yritystoimintaansa. Rautiainen oli 1976 verotetuin yksityishenkilö Suomessa. === Eduskuntatyö === Rautiainen valittiin kansanedustajaksi vuosiksi 1979–1983 Kristillisestä liitosta Keski-Suomen läänin vaalipiiristä. == Tunnustukset == Rautiainen sai useita tunnustuksia, muun muassa valtakunnallisen yrittäjäpalkinnon 1977. Kotikunta Saarijärvi myönsi hänelle 1997 Saarijärven Paavo -arvonimen kotiseudun hyväksi tehdystä työstä. == Yksityiselämä == Rautiaisella oli Yhdysvalloissa karjatila, jossa hän asui 1980-luvun lopulta alkaen, mutta säilytti Suomen kotimaana, jonne hän palasi vaimon sairastuttua. ==Lähteet== * ===Viitteet=== Luokka:Kansanedustajat Luokka:Suomen Kristillisdemokraattien poliitikot Luokka:Saarijärven kaupunginvaltuutetut Luokka:Keski-Suomen vaalipiiri Luokka:Suomalaiset yrittäjät Luokka:Vuonna 1932 syntyneet Luokka:Vuonna 2011 kuolleet
Hannu Tapiola

Hannu Yrjö Sakari Tapiola (s. 24. huhtikuuta 1939 Porvoo) on suomalainen kansanedustaja. Hän toimi kansanedustajana Keski-Suomen läänin vaalipiiristä vuosina 1979-1983\. Tapiola on koulutukseltaan filosofian kandidaatti ja sotilasarvoltaan yliluutnantti. == Työura == Ennen poliittista uraansa Tapiola on työskennellyt kansakoulunopettajana Rautavaaralla ja opettajana Kerimäen keskikoulussa 1958–1959 ja 1963–1966. Myöhemmin hän toimi historian ja yhteiskuntaopin lehtorina Jyväskylän normaalikoulussa vuosina 1967–1985, josta hän siirtyi koulun rehtoriksi 1985–1986. Tapiola oli kauppa- ja teollisuusministeri Seppo Lindblomin poliittinen sihteeri 1983–1984, Urho Kekkosen valitsijamies vuoden 1978 presidentinvaaleissa ja Mauno Koiviston valitsijamies vuoden 1982 vaaleissa. Jyväskylässä työskennellessään Tapiola toimi Muuramen kunnan keskeisissä luottamustehtävissä ja SDP:n Keski-Suomen piirin puheenjohtajana.Patrikainen, Seppo - Joensuu, Miikka. Se olkoon vapauden työ. SDP:n Keski-Suomen piiri 1906-2006. ISBN 978-952-92-2586-6. Jyväskylä 2007. (s. 442) Tapiola toimi Kotkan apulaiskaupunginjohtajana 1986–1990, sitten kaupunginjohtajana 1991–2002 kunnes jäi eläkkeelle. Hän on ollut Kymen Sanomien kolumnisti vuodesta 2002. == Perhe == Tapiolan vanhemmat olivat kustannusvirkailijana toiminut Yrjö Tapiola ja postittajana työskennellyt Jenny Tahvanainen. Tapiola meni naimisiin Eliisa Heikkilän kanssa vuonna 1962. Liiton aikana heille syntyi neljä lasta, Jukka (s. 1963), Päivi (s. 1965), Pekka (s. 1967) ja Paula (s. 1971). Avioliitto Heikkilän kanssa päättyi vuonna 1989. Tapiola meni naimisiin vuonna 1990 Mirja Joensuun kanssa. Puoliso vuodesta 2006 on Annikki Nirvi. == Lähteet == == Aiheesta muualla == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kotkan kaupunginjohtajat Luokka:Muuramen kunnanvaltuutetut Luokka:Keski-Suomen vaalipiiri Luokka:Suomalaiset opettajat Luokka:Suomen koulujen rehtorit Luokka:Vuonna 1939 syntyneet Luokka:Elävät henkilöt Luokka:Erityisavustajat
Pirkko Ikonen

Pirkko Tuulikki Ikonen (s. 11. toukokuuta 1927 Hollola) on suomalainen kansanedustaja. Hän toimi Keskustapuolueen kansanedustajana vuosina 1983-1991\. Hän oli kansanedustajana Keski-Suomen läänin vaalipiiristä. ==Aiheesta muualla== * Luokka:Kansanedustajat Luokka:Suomen Keskustan poliitikot Luokka:Toivakan kunnanvaltuutetut Luokka:Keski-Suomen vaalipiiri Luokka:Suomalaiset opettajat Luokka:Vuonna 1927 syntyneet Luokka:Elävät henkilöt
Solange Knowles

Solange Piaget Knowles (s. 24. kesäkuuta 1986 Houston, Texas) on yhdysvaltalainen Grammy-palkittu laulaja-lauluntekijä, tuottaja ja näyttelijä. Hän on julkaissut uransa aikana neljä studioalbumia ja yhden EP-levyn. == Ura == Knowles aloitti uransa 2000-luvun alussa näyttelemällä useissa elokuvissa ja televisiosarjoissa. Musiikillisen uransa hän aloitti äänittämällä Disneyn animoidun televisiosarjan The Proud Familyn tunnuskappaleen sisarensa Destiny's Child yhtyeen kanssa. Knowlesin läpimurto tuli kuitenkin vasta vuonna 2016 tämän "A Seat at the Table" albumin myötä. Solange on esiintynyt Suomessa vuoden 2019 Flow-festivaaleilla. Hänet palkattiin esiintymään keikkansa peruuttaneen Cardi B:n tilalle. == Muut hankkeet == Knowles omistaa Saint Records levy-yhtiön ja Saint Heron digitaalisen alustan. Saint Heron on laajentunut vuodesta 2021 alkaen ja käsittää nykyään luovan toimiston, kirjaston ja taidegallerian. == Palkinnot == Solange voitti ensimmäisen Grammy palkintonsa vuonna 2017 parhaasta R&B; esityksestä kappaleestaan "Cranes in the Sky". Knowles voitti samana vuona Glamour -lehden vuoden naisen palkinnon ja sai Billboard Women in Music Impact -palkinnon. Hän on saanut myös BET Awardin, Soul Train Music Awardin ja Webby Awardin. == Yksityiselämä == Solange Knowles syntyi afroamerikkalaisen Mathew Knowlesin ja kreolitaustaisen Tina Knowlesin perheeseen Texasissa. Hän on laulaja Beyoncé Knowlesin nuorempi sisar. Knowles oli naimisissa Daniel Smithin kanssa, mutta he erosivat vuonna 2007. Heillä on vuonna 2004 syntynyt poika. Knowles meni naimisiin ohjaaja Alan Fergusonin kanssa Marigny Opera House -teatterissa New Orleansissa 16. marraskuuta 2014. Häistä uutisoi yksinoikeudella The New York Times. Pariskunta erosi vuonna 2019. == Diskografia == === Studioalbumit === * Solo star (2003) * Sol-Angel and the Hadley St. Dreams (2008) * A Seat at the Table (2016) * When I Get Home (2019) === EP:t === * True (EP) (2012) == Filmografia == * Pähkähullu perheloma (2004) * Anna palaa 3 (2006) * Homecoming (2019) * When I Get Home (2019) == Kiertueet == * Solo Star Tour (2003) * The Art of Love Tour (2008) * Solange Presents Sol-Angel and the Hadley St. Dreams Tour (2008) * True Promo Tour (2012) * Orion's Rise Tour (2017) == Lähteet == == Aiheesta muualla == * https://saintheron.com/ * https://solange.blackplanet.com/ * Luokka:Yhdysvaltalaiset näyttelijät Luokka:Yhdysvaltalaiset funklaulajat Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Vuonna 1986 syntyneet Luokka:Louisianan kreolit Luokka:Afroamerikkalaiset Luokka:Elävät henkilöt
Pekka Leppänen (Vasemmistoliitto)

Pekka Verneri Leppänen (17. elokuuta 1945 Konnevesi – 27. maaliskuuta 2016 Äänekoski) oli suomalainen poliitikko. Hän toimi SKDL:n ja Vasemmistoliiton kansanedustajana Keski-Suomen läänin vaalipiiristä 1983–1999. Hän oli Suolahden kaupunginvaltuutettu vuodesta 1970 lähtien. Ennen eduskuntaa Leppänen toimi työsuojeluvaltuutettuna 1975–1983. Hän oli lähes 25 vuotta Suomi–Korea-seuran puheenjohtajana, kunnes jätti tehtävän vuonna 2006. Leppänen kävi Pohjois-Koreassa lukuisia kertoja. Syksyllä 1997 hän oli toimittamassa ruokaa Pohjois-Koreaan yhdessä kristillisen Via Dolorosa -yhdistyksen toiminnanjohtaja Lauri Jakkilan ja kansanedustajien Toimi Kankaanniemen (kd) ja Pauli Saapungin (kesk) kanssa. Leppänen liittyi Suomen Kommunistiseen Puolueeseen vuonna 1971.Suomen kommunistinen puolue 21. edustajakokous (SKP 1987), s. 104.Kommunisti 6/1982, s. 471. SKP:n 19. edustajakokouksessa vuonna 1981 hän nousi puolueen keskuskomiteaan.Suomen kommunistinen puolue 19. edustajakokous 22.5.–24.5.1981 (SKP/Savon Sana 1981), s. 130. Leppänen uusi paikkansa seuraavissa puoluekokouksissa vuosina 1982, 1984Yhteistyö 22-23/1984, s. 19. ja 1987. ==Lähteet== ==Aiheesta muualla== *Pekka Leppäsen muistokirjoitus Helsingin Sanomissa Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Vasemmistoliiton poliitikot Luokka:Suolahden kaupunginvaltuutetut Luokka:Keski-Suomen vaalipiiri Luokka:Vuonna 1945 syntyneet Luokka:Vuonna 2016 kuolleet
Tuula Pihlajamaa

Tuula Kaarina Pihlajamaa (e. Sarja, e. Hautamäki, e. Paavilainen) (s. 24. tammikuuta 1945 Nivala) on suomalainen päiväkodin johtaja ja kansanedustaja. Hän toimi eduskunnassa SDP:n ryhmässä vuosina 1983-1991\. Hän oli kansanedustajana Keski-Suomesta.Patrikainen, Seppo - Joensuu, Miikka. Se olkoon vapauden työ. SDP:n Keski-Suomen piiri 1906-2006. ISBN 978-952-92-2586-6. Jyväskylä 2007. (s. 443) Pihlajamaa valmistui ylioppilaaksi 1964 ja lastentarhanopettajaksi 1971. Hän toimi opettajana 1966-1972 sekä päiväkodin johtajana 1972-1983 ja 1993-1999\. Hän oli Jyväskylän kaupunginvaltuuston jäsen 1980-1996. ==Lähteet== ==Aiheesta muualla== * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Jyväskylän kaupunginvaltuutetut Luokka:Keski-Suomen vaalipiiri Luokka:Suomalaiset opettajat Luokka:Vuonna 1945 syntyneet Luokka:Elävät henkilöt
Matti Lahtinen (kansanedustaja)

Matti Heikki Juhani Lahtinen (s. 19. syyskuuta 1945 Jyväskylän maalaiskunta) on suomalainen entinen kansanedustaja Keski-Suomen läänin vaalipiiristä. Hän toimi Kokoomuksen kansanedustajana vuosina 1984–1995. Hän tuli eduskuntaan Kymen läänin maaherraksi siirtyneen Matti Jaatisen tilalle. == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Jyväskylän maalaiskunnan kunnanvaltuutetut Luokka:Keski-Suomen vaalipiiri Luokka:Vuonna 1945 syntyneet Luokka:Elävät henkilöt
Iiris Hacklin

Pirkko Iiris Annikki Hacklin (s. 14. tammikuuta 1944 Sortavala) on suomalainen opettaja ja kansanedustaja. Hän toimi kansanedustajana vuosina 1987-1995\. Hän oli SDP:n kansanedustajana Keski-Suomen läänin vaalipiiristä.Patrikainen, Seppo - Joensuu, Miikka. Se olkoon vapauden työ. SDP:n Keski-Suomen piiri 1906-2006. ISBN 978-952-92-2586-6. Jyväskylä 2007. (s. 443-4) Koulutukseltaan Hacklin on humanististen tieteiden kandidaatti (1967) ja hän on toiminut äidinkielen ja historian lehtorina Jämsässä. Vuosina 1984–1987 hän oli Eka- yhtymässä tiedotuspäällikkönä. Kotikaupunkinsa Jämsän kaupunginvaltuuston jäsenenä hän oli parinkymmenen vuoden ajan vuodesta 1976. ==Lähteet== ==Aiheesta muualla== * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Jämsän kaupunginvaltuutetut Luokka:Keski-Suomen vaalipiiri Luokka:Suomalaiset opettajat Luokka:Vuonna 1944 syntyneet Luokka:Elävät henkilöt
Aino Suhola

Aino Kyllikki Suhola (s. 16. tammikuuta 1950 Tampere) on suomalainen filosofian maisteri, sanomalehtitoimittaja ja kirjailija. Hän toimi keskustan kansanedustajana vuosina 1991–1999 Keski-Suomen vaalipiiristä. Vuonna 2014 Suholalle myönnettiin Pro Finlandia -mitali. == Teoksia == * * * * * * * * * * ==Lähteet== == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Keski-Suomen vaalipiiri Luokka:Suomalaiset toimittajat Luokka:Suomalaiset kirjailijat Luokka:Pro Finlandia -palkitut Luokka:Vuonna 1950 syntyneet Luokka:Elävät henkilöt
Marja-Leena Viljamaa

Marja-Leena Viljamaa (12. heinäkuuta 1945 Kihniö − 19. heinäkuuta 2003 Jyväskylä) oli suomalainen psykologian tohtori ja psykologi. Hän toimi Jyväskylän kaupunginhallituksen puheenjohtajana 1997–2003, ja kansanedustajana vuosina 1991–1999. Viljamaa edusti SDP:tä Keski-Suomen vaalipiiristä. Viljamaa valmistui kasvatustieteen kandidaatiksi vuonna 1969, ja psykologian lisensiaatiksi 1999 Jyväskylän yliopistosta. Psykologian tohtoriksi hän valmistui Jyväskylässä vuonna 2003. Hän työskenteli Suomen kirkon sisälähetysseuran Vaalijalan keskuslaitoksessa psykologina 1969-1971, Jyväskylän yliopiston psykologian laitoksen lehtorina, assistenttina ja tuntiopettajana 1971-1974, ja Jyväskylän kaupungin terveyskeskuspsykologina vuosina 1974-1991. Hän toimi lisäksi lukuisissa luottamustehtävissä. == Julkaisut == * Vanhempainryhmien kehittäminen neuvolan normaalitoimintana, 1997 * Neuvolan palvelukyky, 2000 * Neuvola tänään ja huomenna, 2003 == Lähteet == == Aiheesta muualla == * * Marja-Leena Viljamaan muistokirjoitus Helsingin Sanomissa Luokka:Kansanedustajat Luokka:Suomen Sosialidemokraattisen Puolueen poliitikot Luokka:Jyväskylän kaupunginvaltuutetut Luokka:Keski-Suomen vaalipiiri Luokka:Suomalaiset psykologit Luokka:Vuonna 1945 syntyneet Luokka:Vuonna 2003 kuolleet
Lois Chiles

Lois Cleveland Chiles (s. 15. huhtikuuta 1947 Houston, Texas, Yhdysvallat) on yhdysvaltalainen näyttelijä ja entinen huippumalli. Hänen parhaiten tunnettu roolinsa oli Bond-tyttö Holly Goodhead elokuvassa Kuuraketti. Hän näytteli Dallas-televisiosarjassa Holly Harwoodia kausilla 1982–1983. Hänet tunnetaan myös elokuvasta Parhaat vuotemme, jossa hänen roolinsa oli Carol Ann. Hänen puolisonsa oli Richard Gilder. == Osittainen filmografia == * Speed 2 – vaara iskee vesillä (Speed 2: Cruise Control), 1997 * Murhasiivous Oy (Curdled), 1996 * Repivä rakkaus (Burning Bridges), 1990 * Creepshow 2, 1987 * Broadcast News – suora lähetys (Broadcast News), 1987 * Kuuraketti (Moonraker), 1979 * Kuolema Niilillä (Death on the Nile), 1978 * Parhaat vuotemme (The Way We Were), 1973 Lähde: Viitattu 22.12.2021. == Lähteet == == Aiheesta muualla == * Luokka:Yhdysvaltalaiset mallit Luokka:Yhdysvaltalaiset näyttelijät Luokka:Vuonna 1947 syntyneet Luokka:Elävät henkilöt
Johannes Leppänen

Frans Johannes Leppänen (s. 18. kesäkuuta 1949 Kannonkoski) on suomalainen agrologi ja entinen Suomen Keskustan kansanedustaja Keski-Suomen vaalipiiristä. Hän toimi kansanedustajana vuosina 1991–2003. Leppänen kuuluu Kannonkosken kunnanvaltuustoon, jonka puheenjohtajana hän aiemmin toimi. Kansanedustajan toimiessaan Leppänen oli perustuslakivaliokunnan, suuren valiokunnan ja talousvaliokunnan jäsenenä sekä lakivaliokunnan ja eduskunnan palkkavaliokunnan varajäsenenä. Leppänen tuomittiin vuonna 1994 tuottamuksellisesta kätkemisrikoksesta 30 päiväsakkoon. Hän oli ostanut edellisenä kesänä varastetun perämoottorin tuttavansa pojalta. Johannes Leppänen on uskonnolliselta vakaumukseltaan vanhoillislestadiolainen ja toimii liikkeessä puhujana eli saarnaajana. Johannes Leppänen on toiminut myös Suomen evankelis-luterilaisen kirkon kirkolliskokousedustajana. == Lähteet == == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Kannonkosken kunnanvaltuutetut Luokka:Keski-Suomen vaalipiiri Luokka:Suomen evankelis-luterilaisen kirkon kirkolliskokousedustajat Luokka:Vanhoillislestadiolaiset saarnaajat Luokka:Vuonna 1949 syntyneet Luokka:Elävät henkilöt
Hooftin tauti

Hooftin tauti on peittyvästi periytyvänä pidetty sairaus, joka aiheuttaa muun muassa fyysisen kehityksen viivästymistä, henkistä kehitysvammaisuutta ja verkkokalvorappeuman. Belgialaiset tutkijat kuvasivat Hooftin taudin vuonna 1962 kahdella sisaruksella. Se on äärimmäisen harvinainen. ==Lähteet== Luokka:Perinnölliset sairaudet
Erkki Partanen (kansanedustaja)

Erkki Juhani Partanen (2. helmikuuta 1944 Sortavalan maalaiskunta – 13. maaliskuuta 2010 Jyväskylä) oli suomalainen poliitikko ja ammattiyhdistysvaikuttaja, joka toimi SDP:n kansanedustajana vuosina 1995–1999. == Elämä == Ammattikoulun käynyt Erkki J. Partanen työskenteli Enso-Gutzeitin Säynätsalon vaneritehtaalla korjausmiehenä 1961–1973 sekä Valmetin Rautpohjan tehtaalla asentajana 1973–1984 ja pääluottamusmiehenä 1985–1995. Partanen kuului Metallityöväen Liiton valtuustoon 1971-1995 ja oli sen varapuheenjohtaja 1990-1995. Lisäksi hän oli SAK:n valtuuston jäsen 1991-1995. Partanen valittiin kansanedustajaksi vuonna 1995. Hän putosi eduskunnassa seuraavissa vaaleissa. Partanen oli Jyväskylän kaupunginvaltuuston jäsen vuodesta 1993 lähtien. Hän kuului myös työntekijöiden edustajana Valmet Paperikoneet Oy:n hallitukseen 1988–1995. Lempinimellä ”Valmetin Walesa” tunnettu Erkki J. Partanen asui Säynätsalossa. Hän kuoli 66-vuotiaana maaliskuussa 2010. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Jyväskylän kaupunginvaltuutetut Luokka:Suomalaiset ammattiyhdistysjohtajat Luokka:Keski- Suomen vaalipiiri Luokka:Vuonna 1944 syntyneet Luokka:Vuonna 2010 kuolleet
Juha Karpio

Juha Ilmari Karpio (30. elokuuta 1938 Jyväskylä – 11. elokuuta 2018 JyväskyläKSML: Ex-kansanedustaja Juha Karpio on kuollut) oli suomalainen varatuomari ja Jyväskylän kihlakunnan henkikirjoittaja. Hän toimi kansanedustajana vuosina 1995–2003 kokoomuksen eduskuntaryhmässä ja kuului puolustus-, laki- ja valtiovarainvaliokuntiin. Hän oli kansanedustajana ensin Keski-Suomen läänin vaalipiiristä, sitten Keski-Suomen vaalipiiristä. Karpio toimi Jyväskylän kaupunginvaltuuston ja -hallituksen jäsenenä. Hän oli valtuuston puheenjohtaja vuosina 1992–1997. Hän toimi myös Suomen pankin tilintarkastajana. ==Lähteet== ==Aiheesta muualla== * Luokka:Kansanedustajat Luokka:Kansallisen Kokoomuksen poliitikot Luokka:Jyväskylän kaupunginvaltuutetut Luokka:Keski-Suomen vaalipiiri Luokka:Suomalaiset juristit Luokka:Vuonna 1938 syntyneet Luokka:Vuonna 2018 kuolleet
David Belle

David Belle (s. 29. huhtikuuta 1973 Fécamp, Ranska) on ranskalainen parkour- lajin luoja ja näyttelijä. == Elämä ja ura == Bellen isä oli palomies Raymond Belle. Hän oli saanut armeijassa Georges Hébert'n liikunnanfilosofiaan (la Méthode Naturelle) perustuvaa koulutusta, johon kuului muun muassa tasapainoilua, hyppimistä ja kiipeilyä luonnossa. Päämääränä oli saada ihmisestä kyvykäs liikkumaan kaikenlaisessa ympäristössä, ylittämään henkiset ja fyysiset esteet sekä kasvamaan itsevarmaksi käymällä harjoittelussa läpi erilaisia tunnetiloja, kuten pelkoa, rohkeutta ja uupumusta. Raymon Belle jatkoi metodien mukaista harjoittelua siviilielämässäkin ja valmensi David Belleä, joka kokeili lisäksi taistelulajeja ja telinevoimistelua varhaisessa teini-iässään.Atkinson, Michael & Young, Kevin: Deviance and Social Control in Sport, s. 61–62. Human Kinetics, 2008. Normandialaistaustaisen Bellen muutettua Pariisin esikaupunkiin Lissesiin hän alkoi soveltaa isältä saamiaan oppeja uudessa ympäristössään. Hänen ollessa 15-vuotias parkour oli saanut alkunsa, ja hän harrasti lajia ystäviensä, kuten Sébastien Foucanin kanssa. 1990-lopulla parkourista oli tullut laajasti suosittua ja medianäkyvää. Kun Foucan ja hänen seuraajansa alkoivat viedä lajia formalisoidumpaan ja tyylikeskeisempään suuntaan,Ameel, L., & Tani, S. (2007): Säröjä kaupunkitilassa: parkour. Alue ja Ympäristö, 36(1), 3–13. pyrki Belle säilyttämään sen hébert'läisen olemuksen. Media kiinnostui Bellestä, ja hänelle alettiin tarjota elokuvarooleja. Hänen mukaansa näyttelijänura ei ikinä ollut hänen tavoitteensa, mutta hän päätti tarttua tilaisuuteen.Interview with David Belle. Stuntharness.com. Vuonna 2004 hän näytteli ranskalaisessa toimintaelokuvassa Banlieue 13, jossa oli kuvattuna lukuisia parkour-kohtauksia, kuten myös sen jatko-osassa Banlieue 13 – Ultimatum (2009).Jenkins, Mark: Back In Paris, A Hectic 'Ultimatum' In District 13. npr.org. 2010. Viitattu 23.1.2024. Alkuperäisestä Banlieue 13:sta tehtiin englanninkielinen versio Brick Mansions (2014), jossa Belle myös näytteli. Näyttelijärooliensa lisäksi Belle on ohjannut esimerkiksi elokuvien Babylon A.D. (2008) ja Prince of Persia (2010) parkour- ja taistelukohtausten koreografiaa. ==Osittainen filmografia== === Elokuvat === Vuosi Nimike Hahmo 2001 Engrenage, L Le créancier 2002 Femme Fatale Poliisi 2004 13th District Leïto 2009 13th District – Ultimatum Leïto 2013 Mafiaperhe Mezzo 2014 Brick Mansions Lino Duppre 2014 Jaya Jaya 2016 Super Express Gary 2018 Defying Chase 2020 Kovanaamojen kaupunki Zach 2021 Ultimate Code Enoch === Televisiosarjat === Vuosi Nimike 2000 Louis Page 2012 Métal Hurlant Chronicles 2016 Brutal: Taste of Violence 2017 À Jamais == Lähteet == ==Aiheesta muualla== * Luokka:Ranskalaiset urheilijat Luokka:Ranskalaiset näyttelijät Luokka:Vuonna 1973 syntyneet Luokka:Elävät henkilöt
Holoprosenkefalia

Holoprosenkefalia on synnynnäinen aivovaurio, jonka aiheuttaa raskauden varhaisvaiheessa tapahtuva keskushermoston etuosien esiasteen, prosenkefalonin kehityksen häiriintyminen. Jos holoprosenkefalia on vaikea, oireita saattavat olla mm. kasvojen vakavat epämuodostumat, haju- ja näköhermojen puuttuminen, yksisilmäisyys, silmien ja nenän puutteellinen kehitys sekä monesti kuolema pian syntymän jälkeen. Lievemmissäkin tapauksissa holoprosenkefalikko saattaa kärsiä vaikeista neurologisista oireista ja monivammaisuudesta sekä esimerkiksi epilepsiasta ja skolioosista. Holoprosenkefalia johtaa usein keskenmenoon. Elävinä syntyneistä lapsista siitä kärsii yksi noin 16 000:sta. Äidin diabetes kasvattaa lapsen holoprosenkefaliariskiä. Luokka:Oireyhtymät
Pegasus-luokan kantosiipialus

Pegasus-luokka oli Yhdysvaltain laivaston kantosiipinen ohjusveneluokka tai tarkemmin kantosiipialusluokka, johon kuului kuusi alusta: USS Pegasus, USS Hercules, USS Taurus, USS Aquila, USS Aries ja USS Gemini. Alukset olivat palveluksessa vuodesta 1977 ja ne palvelivat aina vuoteen 1993 asti. Alusten tyyppimerkintänä oli PHM eli "Patrol, Hydrofoil, Missile". Alustyyppi kehitettiin ennen kaikkea Yhdysvaltoihin tehtävää huumeiden salakuljetusta vastaan. == Suunnittelu == Yhdysvaltain laivaston eteläisen alueen komentaja vahvisti 1969 vaatimukset nopeille ohjuksin aseistetuille partioaluksille, joiden tuli kyetä torjumaan Välimeren alueella vastaavien alusten aiheuttama uhka. Vaatimukset laajenivat pian Naton merivoimien aseistamista suunnittelevan osastoon, jolloin niihin sisällytettiin Neuvostoliiton pinta- alusten torjuntakyky kaikilla Naton valvonnassa olevilla alueilla. Lopulta vuonna 1972 Yhdysvallat, Saksa ja Italia allekirjoittivat aiesopimuksen alusten suunnittelu- ja hankintakustannusten jakamisesta maiden kesken. Koska kyseessä oli kansainvälinen hanke päätettiin se toteuttaa metrijärjestelmää ja olemassa olevia komponentteja käyttäen. Vaatimuksina olleet suuri nopeus, merikelpoisuus ja raskas aseistus johtivat kantosiipialuksen suunnitteluun.Ross, Al s. 166 Suunnitteluvastuu annettiin Boeingille, joka oli samalla myös päätoimittaja. Naton mielenkiinto projektiin hiipui nopeasti, mihin ensisijaisena oli kustannusten nousu. Vuonna 1972 Yhdysvaltoja lukuun ottamatta muut osallistujat vetäytyivät projektista. Yhdysvaltain kongressi budjetoi kuuden aluksen hankinnan vuodelle 1975, mutta budjetin ylittäminen ja toteutusvaikeudet lähes peruuttivat projektin.Ross, Al s. 166-167 Amiraali Elmo Zumwelt aloitti PHM-projektin lisätäkseen laivaston pinta-alusten määrää kustannustehokkaasti. Projektissa olivat Yhdysvaltain laivaston lisäksi mukana Britannian Kuninkaallinen laivasto, Kanadan laivasto, Saksan Liittotasavallan laivasto sekä Italian laivasto ja sen tarkoituksena oli saada palveluskäyttöön kaikkiaan sata uutta alusta. Zumweltin jäätyä eläkkeelle laivasto siirsi pääosan projektiin sidotuista varoista raskaampien alusten kehittämiseen, mikä hidasti USS Pegasuksen valmistumista ja muita aluksia ei edes aloitettu. Kongressi pakotti laivaston saattamaan tilauksen päätökseen, mutta muut osallistujat irtautuivat projektista sen vaikeuksien vuoksi.Gardiner, Robert s. 625 == Lähteet == * * === Viitteet === == Aiheesta muualla == * Navysite.de PHM page * Boeing page * USS Aries PHM-5 Hydrofoil Memorial, Inc. Luokka:Yhdysvaltain laivaston sotalaivat Luokka:Kantosiipialukset
HPE

HPE voi tarkoittaa seuraavia: * Holoprosenkefalia * Herran Pyhä Ehtoollinen * Hewlett Packard Enterprise (HPE), vuonna 2015 Hewlett-Packard -yhtiötä jaettaessa muodostettu, yritysten tietokonepalveluihin ja laitteistoihin keskittynyt yhdysvaltalainen suuryritys == Lähteet ==
Pullukkamerihevonen

Pullukkamerihevonen (Hippocampus abdominalis) on merihevonen, joka on tunnistettavissa muista Hippocampus-suvun lajeista turpean vatsansa ansiosta. Niitä tavataan Uuden-Seelannin ja Australian kaakkoisosien viileissä rannikkovesissä aina 100 metrin syvyyteen asti. Pullukkamerihevoset elävät monenlaisissa elinympäristöissä. __NOTOC__ == Väritys ja koko == Pullukkamerihevoset voivat olla ruskean, valkoisen, oranssin tai harmaan värisiä. Yleensä ruumiissa on myös tummia laikkuja. Ne kasvavat noin 18 cm pitkiksi. == Ravinto == Muiden putkisuukalojen tavoin pullukkamerihevoset syövät pääasiassa pieniä keijustoon kuuluvia eläimiä. == Lähteet == == Aiheesta muualla == * * http://www.sealife.fi Luokka:Merineulat
Aarno Yrjö-Koskinen

Aarno Armas Sakari Yrjö-Koskinen (9. joulukuuta 1885 Helsinki – 8. kesäkuuta 1951 Helsinki)Valtioneuvosto: Ministerikortisto: Yrjö-Koskinen, Aarno Armas Sakari oli suomalainen vapaaherra, koulutukseltaan lakimies, lähettiläs ja toimi ulkoasiainministerinä. Vapaaherra Yrjö-Koskinen sai varatuomarin arvon 1915. Tällöin hän toimi senaatin talousosaston palveluksessa. Hän siirtyi itsenäistyneen Suomen ulkoasiainministeriön palvelukseen toimien muun muassa Suomen Pariisin lähetystössä, Ranskassa ja vuodesta 1924 poliittisen osaston päällikkönä ja 1929 kansliapäällikkönä. Hän toimi lähettiläänä Moskovassa, Neuvostoliitossa 1. tammikuuta 1931 – 8. huhtikuuta 1940 aikana. Kesken Neuvostoliiton kauden hän toimi Sunilan II hallituksessa ulkoasiainministerinä. Moskovan lähettiläänäolojaksoon sattuu muun muassa vuoden 1932 alussa solmittu Suomen ja Neuvostoliiton hyökkäämättömyyssopimus, jonka allekirjoittajana hän toimi. Hän oli lähettiläänä myös talvisodan sytyttyä ja toi lähetystönsä henkilökunnan vaikeuksien kautta Suomeen. Sen jälkeen hän siirtyi Turkkiin Suomen Ankaran lähetystön päälliköksi 20. elokuuta 1940 alkaen, jossa tehtävässä hän oli vuoteen 1950. Sen jälkeen hän toimi vielä Haagissa Alankomaissa. Ansioistaan hän sai lähetystöneuvoksen arvon vuonna 1923 sekä erikoislähettilään ja täysivaltaisen ministerin arvon 2. tammikuuta 1928. Hänen isänsä oli senaattori Yrjö Koskinen Yrjö-Koskinen ja isoisä suomalaisuusmies, senaattori Yrjö Sakari Yrjö-Koskinen. == Lähteet == == Kirjallisuutta == * Holmberg, Håkon: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 – elämäkerrallinen luettelo, Helsinki, 1964. == Aiheesta muualla == Luokka:Suomen ulkoasiainministerit Luokka:Kansallisen Kokoomuksen poliitikot Luokka:Suomalaiset diplomaatit Luokka:Suomen ulkoministeriön valtiosihteerit Luokka:Suomalaiset juristit Luokka:Suomalaiset aateliset Luokka:Vuonna 1885 syntyneet Luokka:Vuonna 1951 kuolleet
Why Can’t This Be Love

Why Can’t This Be Love on hard rock -yhtye Van Halenin single, joka julkaistiin vuonna 1986. Se on bändin ensimmäinen single David Lee Rothin korvanneen vokalistin Sammy Hagarin kanssa. Single ylsi Mainstream Rock Tracks -listan ykköseksi ja Billboard Hot 100 -listalla kolmanneksi, joten se sai paljon radiosoittoaikaa. Suomessa se nousi virallisen singlelistan sijalle 14.Listalevyt: Van Halen Kappaleessa kosketinsoittimet saavat suurimman huomion. Pop -oritointuneessa kappaleessa saatiin myös hyvin esiin Hagarin vahva lauluääni. Kappale auttoi muiden uusien single-levyjen (Dreams ja Love Walks In) kanssa Van Halenin seitsemännen studioalbumin 5150 nousemaan Billboard 200 -listan ykköseksi ensimmäistä kertaa Van Halenin historiassa. Albumi pysyi listan ykkösenä kolme viikkoa. == Kokoonpano == * Sammy Hagar – laulu * Eddie Van Halen – kitara, kosketinsoittimet * Michael Anthony – basso * Alex Van Halen – rummut == Lähteet == Luokka:Van Halenin kappaleet Luokka:Vuoden 1986 kappaleet
Leonard Orban

Leonard Orban (s. 28. kesäkuuta 1961 Brașov) on romanialainen poliitikko, joka työskenteli Euroopan unionissa Barroson komissiossa monikielisyydestä vastaavana komissaarina. Tässä toimessa hän vastasi EU:n kielipolitiikasta. Hän oli Romanian ensimmäinen komissaari ja EU:n ensimmäinen pelkästään monikielisyyteen keskittyvä komissaari. Tehtävä alkoi 1. tammikuuta 2007 ja päättyi 31. lokakuuta 2009. Tekniikka- ja talous-taustainen Orban osallistui aktiivisesti Romanian EU:hun liittymiseen toimien aluksi apulais- ja lopuksi pääneuvottelijana. Monikielisyydestä vastaavana komissaarina Orban johti myös EU:n laajaa tulkkaus-, käännös- ja julkaisutoimintaa kaikilla 23 virallisella kielellä. Orban ei kuulu mihinkään poliittiseen puolueeseen, mutta kannattaa liberalismia. Hän kannattaa Romanian integroitumista EU:hun ja Sopimuksen Euroopan perustuslaista hyväksymistä sitä muokkaamatta. == Lähteet == == Aiheesta muualla == * Virallinen EU:n sivu Luokka:Romanialaiset EU-komissaarit Luokka:Romanialaiset poliitikot Luokka:Vuonna 1961 syntyneet Luokka:Elävät henkilöt
Primal

Primal on skotlantilaisen NWOBHM/thrash metal -yhtye Holocaustin kymmenes studioalbumi. Se julkaistiin Edgy Recordsilla vuonna 2003. == Kappaleet == # # # # # # # # # # == Kokoonpano == * John Mortimer – kitara, laulu * John McCullim – kitara * Bryan Bartley – bassokitara * Ron Levine – rummut == Aiheesta muualla == * * Luokka:Vuoden 2003 albumit Luokka:Holocaustin albumit
Nemesios

Nemesios Emesalainen (n. 390) oli kristitty filosofi ja Emesan piispa Syyriassa.Encyclopaedia Britannica 11th ed. (1911). Encyclopaedia Britannica Company, Cambridge, Englanti Nemesios kirjoitti teoksen De natura hominis ("Ihmisluonnosta"). Hänen elämästään ei tiedätä juuri muuta, ja jopa hänen ajoituksensa on epävarma. Tekstinsisäinen todistusaineisto osoittaa apollinarismi-kiistan jälkeiseen aikaan ja ennen Eutykheen ja Nestorioksen nimiin liittyviä kiistoja, toisin sanoen 300-luvun loppupuolelle. Nemesioksen teos on mielenkiintoinen yritys koostaa antropologinen järjestelmä kristillisen filosofian näkökulmasta. Mooses ja Paavali esitetään vieri vieressä Aristoteleen ja Menandroksen kanssa, ja teos kallistuu platonilaisiin oppeihin muun muassa sielun ennaltaolemisen ja metempsykoosin suhteen. Fysiologisissa kysymyksissä Nemesios seuraa Aristotelesta ja Galenosta. Kaiken kaikkiaan teos on osoitus kristinuskon ja hellenismin yhtäaikaisesta vaikutuksesta 300-luvulla. Johannes Damaskolainen, Albert Suuri ja Tuomas Akvinolainen pitivät Nemesiosta suuressa arvossa ja uskoivat hänen teoksensa olevan Gregorios Nyssalaisen kirjoittama, sillä heidän kirjoituksillaan on paljon yhteistä. == Lähteet == Luokka:Kristilliset filosofit
1,3-butaanidioli

1,3-butaanidioli on orgaaninen yhdiste (alkoholi, dioli), jonka runko muodostuu butaanista, johon on liittyneenä hiiliin numero 1 ja 3 alkoholiryhmä (OH). 1,3-butaanidioli on huoneenlämmössä (20 °C) väritöntä, viskoottista, hygroskooppista nestettä. Sen kemiallinen kaava on C4H10O2 ja rakennekaava on CH3CHOHCH2CH2OH. 1,3-butaanidiolista käytetään myös nimityksiä 1,3-butyleeniglykoli, 1,3-dihydroksibutaani ja metyylitrimetyleeniglykoli. 1,3-butaanidioli on eräs butaanidiolien isomeerisistä muodoista, joita ovat muun muassa 1,2-butaanidioli, 1,4-butaanidioli ja 2,3-butaanidioli. 1,3-butaanidiolin moolimassa on 90,12 g/mol, kiehumispiste 207,5 °C, tiheys 1,00 g/cm3, leimahduspiste 121 °C, itsesyttymislämpötila 394 °C sekä CAS- numero 107-88-0. 1,3-butaanidioli liukenee hyvin veteen. == Ympäristö- ja terveysvaikutukset == Lyhytaikainen altistus ärsyttää silmiä, ihoa ja hengitysteitä. ==Valmistus ja käyttö== 1,3-butaanidiolia valmistetaan pelkistämällä 3-hydroksibutanaalia nikkeliakatalyytin avulla. Yhdistettä voidaan käyttää eräiden erityiskäyttöön tarkoittettujen polyeetterihartsien valmistukseen. Lisäksi siitä saadaan 1,3-butadieeniä, joskin tämä käyttö on pääosin korvattu muilla valmistusmenetelmillä.Heinz Gräfje, Wolfgang Körnig, Hans-Martin Weitz, Wolfgang Reiß, Guido Steffan, Herbert Diehl, Horst Bosche, Kurt Schneider & Heinz Kieczka: Butanediols, Butenediol, and Butynediol, Ullmann's Encyclopedia of Industrial Chemistry, John Wiley & Sons, New York, 2000. Viitattu 14.04.2013 == Lähteet == * === Viitteet === == Aiheesta muualla == * Käyttöturvallisuustiedote: 1,3-Butaanidioli (pdf) * Human Metabolome Database (HMDB): 1,3-Butanediol * Food Component Database (FooDB): 1,3-Butanediol * Kyoto Encyclopedia of Genes and Genomes (KEGG): 1,3-Butanediol Luokka:Alkoholit
Rengaskromosomi

Rengaskromosomi on kromosomi, jonka päät ovat liimautuneet toisiinsa, jolloin kromosomipari on muodoltaan rengasmainen. Tämä kromosomimutaatio saattaa ilmetä missä kromosomiparissa tahansa. Rengaskromosomit aiheuttavat ihmisellä erilaisia oireita, koska sekä pitkän että lyhyen varren päässä on häviämä ja tärkeää perimäainesta saattaa puuttua. Tämä saattaa johtaa mm. epileptisyyteen, erilaisiin epämuodostumiin ja kehitysvammaan. Erään vuonna 1975 julkaistun tutkimuksen mukaan yhdellä noin 50 000 sikiöstä on rengaskromosomi.http://atlasgeneticsoncology.org/Deep/RingChromosID20030.html == Lähteet == Luokka:Kromosomipoikkeavuudet
Slovakian jalkapallomaajoukkue

Slovakian jalkapallomaajoukkue edustaa Slovakiaa jalkapallon maajoukkuekilpailuissa. Slovakia pelasi vuosina 1939–1944 yhteensä 16 ottelua. Sen jälkeen slovakit pelasivat Tšekkoslovakian maajoukkueessa maan jakautumiseen asti. Moni Tšekkoslovakian vuoden 1976 Euroopan- mestarijoukkueesta oli slovakkeja. Slovakian maajoukkue on ollut jälleen koossa vuodesta 1994. Arvokilpailuiden karsintoihin Slovakia on osallistunut vuoden 1996 EM-kilpailuiden karsinnoista lähtien. Ensimmäinen lopputurnaus, johon maa on yltänyt, on vuoden 2010 MM-kilpailut. Slovakia voitti karsintalohkon, jossa pelasivat myös Pohjois-Irlanti, Puola, San Marino, Slovenia ja Tšekki. Lopputurnauksessa Slovakia voitti alkulohkossaan Italian, pelasi tasan Uutta-Seelantia vastaan ja hävisi Paraguaylle. Neljännesvälierissä Slovakia hävisi Alankomaille 1–2. Tämä on toistaiseksi ainoa MM-turnaus, johon Slovakia on selviytynyt. Slovakia pelasi Sydneyn olympialaisissa vuonna 2000 pudoten kuitenkin ensimmäisellä kierroksella. Slovakia selviytyi EM-lopputurnaukseen ensimmäisen kerran Ranskan kisoissa 2016. Se voitti alkulohkossaan Venäjän, pelasi tasan Englannin kanssa ja hävisi Walesille. Ensimmäisellä pudotuspelikierroksella Slovakia hävisi Saksalle 0–3 pudoten jatkosta. Kesällä 2021 pelatuissa EM-kilpailuissa Slovakia ei selviytynyt alkulohkostaan jatkoon. Saksan EM-kilpailuissa 2024 se ylsi neljännesvälieriin, joissa se hävisi Englannille 1–2. Slovakia on ollut FIFA-rankingissa parhaimmillaan 14:s vuonna 2015. == Päävalmentajat == * 1993–1995 Jozef Vengloš * 1995–1998 Jozef Jankech * 1999–2001 Jozef Adamec * 2002–2003 Ladislav Jurkemik * 2004–2006 Dušan Galis * 2006–2008 Ján Kocian * 2008–2012 Vladimír Weiss * 2012–2013 Stanislav Griga&Michal; HippDuo Griga/Hipp folgt auf Weiss * 2013–2018 Ján Kozák * 2018–2020 Pavel Hapal * 2020–2022 Štefan Tarkovič == Pelaajat == Sataan maaotteluun Slovakian maajoukkueessa ovat yltäneet Marek Hamšík (138), Peter Pekarík (124), Miroslav Karhan (107), Martin Škrtel (104) ja Juraj Kucka (104). Vähintään 50 maaottelua pelanneista on erillinen luettelo. == Lähteet == == Aiheesta muualla == * Maajoukkue Slovakian jalkapalloliiton sivustolla Luokka:Jalkapallomaajoukkueet Jalkapallomaajoukkue
Natalia Streignard

Natalia Martínez Streignard (s. 9. syyskuuta 1970 Madrid, Espanja) on venezuelalainen näyttelijä, joka tunnetaan muun muassa roolistaan Valentina Villanuevana televisiosarjassa Tuhkimotarina sekä roolistaan La Tormentassa Maria Teresa Montillana. Streignard syntyi Espanjan pääkaupungissa argentiinalaiselle äidille ja saksalaiselle isälle. Koko perhe muutti Venezuelaan tyttären ollessa kolmivuotias. Yhdeksänvuotiaana hän alkoi käydä näyttelijäkoulua. Hänen uransa alkoi Miss Venezuela -kisoista, joista hänet pyydettiin koekuvauksiin, ja vuonna 1992 Streignard saikin pari televisioroolia. Tämän jälkeen hän on näytellyt monissa telenoveloissa. Hän voitti vuonna 2004 INTE Awardin vuoden naisnäyttelijän palkinnon. Streignard oli naimisissa kuubalaisen näyttelijän Mario Cimarron kanssa. ==Filmografia== *La niña de mis ojos (2001) *Tuhkimotarina (Mi Gorda Bella) : Valentina Villanueva Lanz/Bella de la Rosa Montiel (2002–2003) * La Tormenta: Maria Teresa Montilla (2005) * "Al Rojo Vivo Con María Celeste" (2007) ==Aiheesta muualla== * Luokka:Venezuelalaiset näyttelijät Luokka:Vuonna 1970 syntyneet Luokka:Elävät henkilöt
1,2-butaanidioli

1,2-butaanidioli on dialkoholeihin kuuluva orgaaninen yhdiste. Sen runko muodostuu butaanista, jonka 1. ja 2. hiiliatomiin liittyvät hydroksyyliryhmät (OH). 1,2-butaanidioli on huoneenlämmössä (20 °C) väritöntä, jähmeää nestettä. Sen kemiallinen kaava on C4H10O2 ja rakennekaava on CH3CH2CH(OH)CH2OH. 1,2-butaanidiolista käytetään myös nimityksiä 1,2-butyleeniglykoli ja 1,2-dihydroksibutaani. 1,2-butaanidioli on eräs butaanidiolien isomeerisistä muodoista, joita ovat muun muassa 1,3-butaanidioli, 1,4-butaanidioli ja 2,3-butaanidioli. 1,2-butaanidiolin moolimassa on 90,12 g/mol, sulamispiste −114 °C, kiehumispiste 194 °C, tiheys 1,01 g/cm3, leimahduspiste 90 °C sekä CAS-numero 584-03-2. 1,2-butaanidioli liukenee veteen erittäin hyvin. == Ympäristö- ja terveysvaikutukset == Lyhytaikainen altistus ärsyttää silmiä. Altistuminen suurille pitoisuuksille voi aiheuttaa tajunnantason laskua. Pitkäaikainen tai toistuva altistuminen 1,2-butaanidiolille (nieltynä) voi aiheuttaa vaikutuksia munuaisissa, johtaen kudosvaurioihin ja munuaisten toimintavajeeseen. ==Valmistus, reaktiot ja käyttö== 1,2-butaanidiolia valmistetaan 1,2-epoksibutaanin hydrolyysillä. Polyeetteröitymisen estämiseksi vettä käytetään huomattava tyypillisesti kymmen- tai kaksikymmenkertainen ylimäärä. Katalyyttinä reaktiossa käytetään rikkihappoa tai vahvasti happamia ioninvaihtohartseja. 1,2-butaanidioli reagoi diolien tapaan muodostaen muun muassa asetaaleja ja ketaaleja aldehydien tai ketonien kanssa ja polyestereitä. Yhdistettä käytetään pääasiassa liuottimena.Heinz Gräfje, Wolfgang Körnig, Hans-Martin Weitz, Wolfgang Reiß, Guido Steffan, Herbert Diehl, Horst Bosche, Kurt Schneider & Heinz Kieczka: Butanediols, Butenediol, and Butynediol, Ullmann's Encyclopedia of Industrial Chemistry, John Wiley & Sons, New York, 2000. Viitattu 14.04.2013 == Lähteet == * === Viitteet === == Aiheesta muualla == *PubChem: 1,2-Butanedio Luokka:Alkoholit
Martinniemen saha

thumb|Martinniemen vanhan sahan rakennuksia vuonna 2006. Martinniemen saha oli Oulussa, entisen Haukiputaan kunnan Martinniemen kylässä Kiiminkijoen pohjoisrannalla sijainnut sahalaitos. Rauma-Repola lakkautti sahan 1980-luvulla keskittäessään sahaustoimintojaan. Sahalaitoksen käytössä oli oma satama Laitakarin saaressa Kiiminkijoen pohjoisrannalla. Sahaan liittyy kiinteästi myös Martinniemen puuhiomo, jossa valmistettiin paperimassaa. Sahan puuhiomon voimalaitos sekä maamerkkinä toiminut 72-metrinen piippu purettiin joulukuussa 2017. ==Historia== Martinniemen höyrysahan perusti vuonna 1905 asemapäällikkö Emil Granfelt. Alusta alkaen sahan toiminta oli vaatimatonta tukkipuun hankinnassa esiintyneiden vaikeuksien vuoksi. Raakapuun hankintavaikeudet aiheuttivat yhtiölle mittavia talousvaikeuksia. Jo vuonna 1908 Granfelt myi sahalaitoksen K. E. Blobergille, joka teki vararikon vuonna 1911. Blombergin vararikon jälkeen muodostettiin Osakeyhtiö Martinniemi Ltd, jonka ensimmäisiä toimia oli sahalaitoksen uudistaminen. Saneeraus- ja uudistustoimet olivat niin mittavat, että yleisen käsityksen mukaan saha perustettiin uudelleen. Oy Martinniemi Ltd ajautui kuitenkin talousvaikeuksiin, ja yhtiön osakekanta siirtyi vähitellen uusille omistajille. Vuonna 1920 osakeyhtiö fuusioitiin Raahe Osakeyhtiöön, joka kuitenkin ajautui mittaviin talousvaikeuksiin 1920-luvun laskusuhdanteen vuoksi. 1920-luvun puolivälissä Martinniemen saha joutui omistusjärjestelyjen piiriin, ja yhdeksi sen omistajista nousi yrityksen luotottaja Kansallis- Osake-Pankki. Vuonna 1952 Martinniemen saha siirtyi Rauma-Raahe Osakeyhtiöstä ja Repola-Viipuri Osakeyhtiöstä muodostetun Rauma-Repola Osakeyhtiön omistukseen. Rauma-Repola osti myöhemmin Pohjois-Suomesta Röyttän sahan Torniosta vuonna 1960 ja Aavasaksan sahan Ylitorniolta vuonna 1962. Martinniemen saha oli Rauma-Repolan Pohjois-Suomen sahoista tuotannoltaan suurin. Aavasaksan saha lopetettiin 1970-luvun puoliväliin mennessä, ja toimintaa jatkettiin Martinniemessä ja Röyttässä. Röyttä lopetettiin keväällä 1986 ja Martinniemen sahan 6. maaliskuuta 1987 Suomen hallitus päätti liittää tappiollisen Martinniemen sahan valtio-omisteiseen Vapoon,Jukka Holmberg, Etusivun politiikkaa joka oli sahaajana ennen kuin saha lopullisesti lopetettiin marraskuussa 1988.Arvot ja asuminenpaikallishistoria uudiskäytön voimavarana Nykyisin vanhalla saha-alueella toimii Martinniemi Timber Oy. Metalliyhtye Poisonblack on kuvannut Bear The Cross videonsa sahalla. ==Rautatie== Vuonna 1938 avattiin liikenteelle myös sivurata Haukiputaan asemalta Martinniemeen. Sahalla ja puuhiomolla oli tehdasalueen sisäisessä käytössä myös oma veturi, Deutz 22909/1938 ja myöhemmin Saalasti Otso1 70/1970. ==Lähteet== * Könönen, Terho A. (1981) Martinniemen saha 75 vuotta. Pohjois-Karjalan kirjapaino. Joensuu. ===Viitteet=== ==Aiheesta muualla== * Oulun yliopisto: Pohjois-Suomessa puunjalostusteollisuutta harjoittaneet yhtiöt * Kuva Martinniemen saha-alueesta * Kuva Laitakarista ja Martinniemestä Luokka:Haukiputaan rakennukset ja rakennelmat Luokka:Suomen sahateollisuus Luokka:Martinniemi Luokka:Entiset suomalaiset teollisuusyritykset